iraklixyz/georgian-wikipedia-cleaned huggingface dataset:
ხეთი I (ნომარქი)

ხეთი — ზემოეგვიპტური ნომის ნომარქი, პირველ გარდამავალ პერიოდში. თავისი ძალაუფლების ქვეშ გააერთიანა თითქმის მთელი ეგვიპტე. ძვ. წ. 2170 წლის შემდეგ. დააარსა მეცხრე დინასტია. იგი მანეთონის სიაში მოხსენიებულია ახტოი -ის სახელწოდებით.

ხეთი იყო ნარეტ-ხენტის ნომის ნომარქი, რომლის ცენტრსაც წარმოადგენდა ქალაქი ჰერაკლეოპოლი. მან ისარგებლა დინასტიის დასუსტებით, რომლებიც მხოლოდ მემფისს ფლობდნენ, დაამხო მათი უკანასკნელი ფარაონი და დააარსა მეცხრე (ჰერაკლეოპოლის) დინასტია. იურგენ ფონ ბეკერატუს აზრით ეს მოხდა ძვ. წ. 2192-2120 წლებში.

ხეთი -მა ენერგიულად დაიწყო ბრძოლა ნახევრად დამოუკიდებელი ნომარქების წინააღმდეგ და თავისი მმართველობის ქვეშ გააერთიანა მთელი ეგვიპტე.
მოგვთა თაყვანისცემა (ლეონარდო)

მოგვთა თაყვანისცემა — ლეონარდო და ვინჩის ნახატი. ერთ-ერთი მისი დაუმთავრებელი ნამუშევრებიდან.

1481 წელს სკოპეტოს სან-დონატოს მონასტრის ბერებმა ლეონარდო და ვინჩის თავიანთი ეკლესიის მთავარი საკურთხევლისათვის „მოგვთა თაყვანისცემის” დახატვა შეუკვეთეს. მიუხედავად იმისა, რომ ეს სურათი და ვინჩის მრავალრიცხოვან დაუმთავრებელ ნამუშევართაგან ერთ-ერთია, მისი იკონოგრაფიული, სტილისტური და სიმბოლური მნიშვნელობა უდავოდ რევოლუციურ მონაპოვრად უნდა ჩაითვალოს. ამ სურათში ლეონარდოს შემოქმედების რამდენიმე უმთავრესი შტრიხი გამოიკვეთა.
Is There Anybody Out There?

„ ?“ — ინგლისური პროგრესული როკ-ჯგუფ პინკ ფლოიდის სიმღერა. იგი შეტანილია 1979 წლის ორმაგ ალბომში .

მუსიკა
სიმღერის პირველ ნახევარს აქვს იგივე კონცეფცია, რაც „ “-ს. იგი არის პერსონაჟ პინკის დარდიანი წამოძახილი. მეორე ნახევარი ინსტრუმენტულია. მასში ჟღერს სოლო კლასიკურ გიტარაზე. რამდენიმე ინტერვიუში დევიდ გილმორი ამბობდა, რომ ცდილობდა სიმღერის შესრულებას, მაგრამ არ მოსწონდა საბოლოო შედეგი: „შემეძლო ტყავის მედიატორით დაკვრა, მაგრამ თითების სტილით არ გამომდიოდა.“ ორკესტრთან ერთად სტუდიაში, მაიკლ კემენის მოწვევით მუშაობდა გიტარისტი ჯო დიბლასი თოლიების მსგავსი ხმოვანი ეფექტი მანამდე ჟღერდა პინკ ფლოიდის უფრო ადრეულ „“-ში. თავდაპირველად იგი გამოყენებული იყო აღნიშნულ კომპოზიციაში ვეშაპების ხმის მსგავსი ეფექტის მისაღებად, გილმორის - პედლით, გადანაცვლებული კაბელებით. ჯო დიბლასი ალბომზე შეცდომით არის მითითებული, როგორც „რონ დიბლასი“.

სიუჟეტი
 არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით. ამ სიმღერაში აღწერილია, რომ პინკი ცდილობს საკუთარი კედლის მიღმა არსებულ სამყაროსთან დაკავშირებას, მაგრამ შედეგს ვერ აღწევს.

ფილმში „პინკ ფლოიდი: კედელი“ ამ სცენის დროს ნაჩვენებია პინკის უკიდურესი შეშლილობა - იგი აწყობს ნივთების უცნაურ კონსტრუქციებს, იპარსავს თმებს თავზე, წარბებს და მკერდს. ჯუნ ბოლანი, სიდ ბარეტის ყოფილი შეყვარებული, ამტკიცებდა, რომ სიდიც სწორედ ასე იქცეოდა.

სატელევიზიო ნაწყვეტები
სიმღერაში უკანა ფონზე ჟღერს ნაწყვეტები სერიალებიდან „ბოლი ქვემეხიდან“ და „გომერ პაილი, ა.ს.ფ.კ.“. სერიალის „ბოლი ქვემეხიდან“ ეპიზოდი არის „ფანდანგო“, რომელიც პირველად ტელეეთერში 1967 წლის 11 თებერვალს გავიდა. ალბომში შეტანილი დიალოგი იწყება ეპიზოდის 32:54-ზე.

პერსონალი
დევიდ გილმორი — თოლიის ხმა (გიტარა და - პედალი), ვოკალი
როჯერ უოტერსი — ვოკალი, ბას-გიტარა
რიჩარდ რაიტი — სინთეზატორი -5
კაკაურა იბი

კაკაურა იბი — ძველი ეგვიპტის მმართველი პირველ გარდამავალ პერიოდში (ძვ. წ. 2181-2055 წწ.) და დინასტიის წარმომადგენელი. იგი იყო ეგვიპტის ერთ-ერთი წარმატებული ფარაონი, ეს გამოიხატა იმაშიც, რომ აღმოაჩინეს მისი პატარა პირამიდა სამხრეთ საქარაში.

კაკაურა იბი აბიდოსის მეფეთა სიაში რიგით 56-ეა (აბიდოსის მეფეთა სია პირველი გარდამავალი პერიოდიდან 900 წლის შემდეგ სეთი -მა დაარედაქტირა). კიმ რიჰოლტის მიერ ტურინის მეფეთა სიის რეკონსტრუქციის მიხედვით დააკომპლექტეს მეფეთა მეორე სია რამესიდების ერაში. კაკაურა იბი ასევე გაერთიანებული იყო ამ სიაშიც - მე-5 სვეტის მე-10 ხაზში. ტურინის მეფეთა სია მიუთითებს, რომ კაკაურა იბი 2 წელი, 1 თვე და 1 დღე მართავდა ქვეყანას.

იგი დაკრძალულია სამხრეთ საქარას პატარა პირამიდაში. ეს პირამიდა აღმოაჩინა კარლ რიჩარდ ლეპსიუსმა საუკუნეში და გათხარა გუსტავ ჯექუიერმა 1929-1931 წლებში. იბის პირამიდა უკანასკნელია საქარაში, მდებარეობს შეპსესკაფისა და პეპი -ის სამარხთან ახლოს. მისი პირამიდის სიგანე იყო 31,5 მ და სიმაღლე - 21 მ. მისი ძირითადი ნაწილი აშენებული იყო ადგილობრივი წარმოშობის კირქვის ბლოკით, რომლის უდიდესი ნაწილიც ჩამოქცეულია, რის შედეგადაც პირამიდის ახლანდელი სიმაღლე 3 მეტრია. შენობის ჩრდილოეთ მხარეს ჯექუიერმა იპოვა 8 მეტრიანი კირქვის კორიდორი. კორიდორშიც და კედლებზეც შემორჩენილია პირამიდის წარწერები. ჯექუიერმა ამ წარწერების ხარისხად საშუალო დონე წარმოადგინა. სამარხის კორიდორის ჭერი დეკორირებულია ვარსკვლავებით. ახლა ამ კორიდორს ბეტონის ბლოკები იცავენ. კორიდორის დასავლეთ მხარეს იყო ცრუ კარი და უზარმაზარი გრანიტის ბლოკი, რომელიც იდგა მეფის სარკოფაგთან. აღმოსავლეთ მხარეს კი იყო გარდაცვლილი კას ქანდაკება. აღმოსავლეთ მიმდებარე მხარეს იყო პატარა სამლოცველო, რომელიც მსახურობდა გარდაცვლილი მეფის კულტისათვის ტაძარში.
ვაჯენესი

ვაჯენესი — ძველი ეგვიპტის ადრეული სამეფოს ფარაონი. მიაკუთვნებენ მეორე დინასტიას. სახელი ვაჯენესი თანამედროვე მეცნიერებაში როგორც მეფის სახელი არ დასტურდება, მაგრამ ხშირად მოიხსენიება რამესიდების მეფეთა სიებში.

მეფის სახელი ვაჯენესი მოხსენიებულია მხოლოდ რამესიდეის მეფეთა სიაში, სადაც მის წინამორბედად დასახელებულია ნინეჩერი, ხოლო მემკვიდრედ სენედი. ძალიან მცირე რამეა ცნობილი ვაჯენესის მეფობის შესახებ. ტურინის პაპირუსის მიხედვით მან იმეფა 54 წელი. მანეთონის მიხედვით მისი მმართველობა 17 წელი გრძელდებოდა.
ქსერქსე I

ქსერქსე (ძვ.-სპ. ხშაიარშან, ითარგმნება როგორც გმირების მეფე) — სპარსი მეფე, რომელიც ირანს ძვ. წ. 486–465 წლებში მართავდა. მეფე დარიოს -ისა და ატოსას (კიროს დიდის ქალიშვილის) შვილი.

სამეფო ტახტზე ავიდა ძვ. წ. 486 წლის ნოემბერ-დეკემბერში, 36 წლის ასაკში.

აქტიურად ებრძოდა ბერძნებს, მათთან გადაიტანა რამდენიმე მნიშვნელოვანი ბრძოლა, თერმოპილეს, სალამინის, პლატეას და მიკალეს ბრძოლები.

ძველი ბერძენი ისტორიკოსის ქტესია კნიდოსელის მიხედვით სიცოცხლის ბოლო პერიოდში იმყოფებოდა სამეფო გვარდიის მთავარსარდლის არტაბანისა და საჭურის ასპამიტრის გავლენის ქვეშ. სავარაუდოდ, ქსერქსეს პოზიციები ამ პერიოდში შესუსტებული იქნებოდა. ყოველ შემთხვევაში, ცნობილია, რომ ძვ. წ. 467 წელს სპარსეთში შიმშილობა მეფობდა, სამეფო ხაზინა ცარიელი იყო, ხორბლის ფასი შვიდჯერ იყო გაძვირებული. ძვ. წ. 465 წელს არტაბანმა და ასპამიტრიმ საკუთარ საძინებელში მოკლეს 55 წლის მეფე ქსერქსე. ზოგიერთი წყაროს მიხედვით იგი მოკლეს თავის უფროს შვილ დარიოსთან ერთად.

ქსერქსეს სიკვდილის შემდეგ იმპერია თანდათან დასუსტდა და ძვ. წ. 331 წელს ალექსანდრე მაკედონელმა სპარსეთი დაიპყრო.

1880—1890 წლებში ფრანგმა არქეოლოგებმა გათხარეს ქალაქი სუზა, სადაც ხდებოდა წიგნ „ესთერში“ აღწერილი მოვლენები. მათ აღმოაჩინეს ქსერქსეს სასახლე, რომელსაც დაახლოებით 1 ჰა ფართობი ეკავა. სასახლე სპარსეთის მეფეების ბრწყინვალებასა და დიდებულებაზე მეტყველებდა. ამ აღმოჩენებმა დაადასტურა წიგნ „ესთერში“ აღწერილი სპარსეთის სამეფოს მართვისა და სასახლის არქიტექტურასთან დაკავშირებული დეტალების სიზუსტე. პრაისი თავის წიგნში აღნიშნავს: „არ არსებობს ძველ აღთქმაში აღწერილი ამბავი, რომლის განვითარების ადგილის წარმოდგენაც ისე ცხადად და ზუსტად შეგვეძლოს გათხრების შემდეგ, როგორც შუშანის სასახლისა“
ნებკაურა-ხეთი

ნებკაურა-ხეთი — ძველი ეგვიპტის ფარაონი მეცხრე დინასტიიდან.

ბიოგრაფია
ტურინის სამეფო სიაში მისი ამოცნობა შეუძლებელია. მისი სახელის წარწერა ნაპოვნია ტელ-ელ-რატაბის ქვაზე. გარდა ამისა, მოიხსენიება ერთ-ერთ ძველ ეგვიპტურ ლიტერატურულ თხზულებაში. ნებკაურა-ხეთის მართველობის წლები ზუსტად არ არის დადგენილი. მიუხედავად იმისა, რომ იგი მართავდა ზემო და ქვემო ეგვიპტეს, მის რეალურ მფლობელობაში იმყოფებოდა მხოლოდ ეგვიპტის ნაწილი.
ცისფერი ლეკვი

ცისფერი ლეკვი  — საბჭოთა მოკლემეტრაჟიანი მუსიკალური ანიმაციური ფილმი. გამოვიდა 1976 წელს.

ფილმი ეფუძნება უნგრელ მწერალ დიულა ურბანის ზღაპარს. სიუჟეტის მიხედვით, უცნაური, ცისფერი ფერის ლეკვთან თამაში არავის სურს. მაგრამ საბოლოოდ, იგი გაიცნობს კეთილ მეზღვაურს, რომელიც მას გადაარჩენს და ლეკვის საუკეთესო მეგობარი ხდება.
ტინიანი

ტინიანი  — კუნძული მარიანას კუნძულებზე, წყნარ ოკეანეში. ეკუთვნის ჩრდილოეთ მარიანას კუნძულებს და დაუსახლებელ კუნძულ აგიხანთან ერთად ქმნის ტინიანის მუნიციპალიტეტს.

გეოგრაფია
ტინიანის კუნძული მდებარეობს მარიანას კუნძულების სამხრეთ ჯგუფში. გარს ეკვრის წყნარი ოკეანის წყლები. კუნძულიდან 4,5 კმ-ში ჩრდილო-დასავლეთით მდებარეობს კუნძული საიპანი, 100 კმ-ში სამხრეთ-დასავლეთით — კუნძული როტა, უფრო შორს, 163 კმ-ში კუნძული გუამი, რომელიც ცალკე სახელმწიფოებრივი წარმონაქმნია. უახლოესი მატერიკი — აზია, მდებარეობს 2800 კმ-ში.

ტინიანის კუნძულს აქვს მარჯნული წარმოშობა და წარმოადგენს ამოწეულ ატოლს. საუკუნის დასასრულს მარიანას არქიპელაგი გახდა ესპანეთის სამფლობელო.

1899 წლის 12 თებერვალს ესპანეთმა მარიანას არქიპელაგი მიჰყიდა გერმანიის იმპერიას. 1907 წლიდან ტინიანი იყო გერმანიის ახალი გვინეის ნაწილი, რომელიც ემორჩილებოდა კაროლინის კუნძულების საოლქო ოფიცერს. 1944 წელს კუნძული დაიპყრო აშშ-ის ჯარმა, რომლებმაც მალე ტინიანზე განალაგეს სამხედრო ავიაციის ბაზა. 1945 წლის აგვისტოში კუნძულზე არსებული ამერიკული ავიაბაზიდან სტარტი აიღეს ბომბდამშენებმა, რომლებმაც განახორციელეს ჰიროსიმისა და ნაგასაკის ატომური დაბომბვა, რაც შეადგენს მთელი ჩრდილოეთ მარიანას კუნძულების მოსახლეობის 6 %-ს. ადგილობრივი მოსახლეობის დაახლოებით 75 %-ს შეადგენს ქვეყნის მკვიდრი ხალხი — ჩამოროელები და კაროლინის კუნძულებიდან წამოსული კაროლინელები. ტინიანის კუნძულზე ასევე ცხოვრობენ აზიელები და ევროპელები. სასაუბრო ენებია — ინგლისური, ჩამორო, იაპონური. მოსახლეობა ქრისტიანობის (კათოლიციზმი) აღმსარებელია.

კულტურა
ჩამოროელთა ადგილობრივი კულტურა ჩამოყალიბდა ესპანური (კუნძული 200 წლის მანძილზე იყო ესპანეთის კონტროლ ქვეშ) და იაპონური კულტურის გავლენით. ესპანური გავლენა გამოიხატება არა მხოლოდ იმით, რომ ადგილობრივი მაცხოვრებლები კათოლიკები არიან, არამედ ადგილობრივი ცეკვით ჩა-ჩა-ჩა. ტინიანზე იაპონური კვალია — ადგილობრივი ძინძა.
როტა (კუნძული)

როტა  — კუნძული მარიანას კუნძულებზე, წყნარ ოკეანეში. ეკუთვნის ჩრდილოეთ მარიანას კუნძულებს და შედის როტას მუნიციპალიტეტის შემადგენლობაში.

გეოგრაფია
როტას კუნძული მდებარეობს მარიანას კუნძულების სამხრეთ ნაწილში. გარს ეკვრის წყნარი ოკეანის წყლები. კუნძულიდან 58 კმ-ში სამხრეთ-დასავლეთით მდებარეობს კუნძული გუამი, 90 კმ-ში ჩრდილო-აღმოსავლეთით — კუნძული ტინიანი. უახლოესი მატერიკი — აზია მდებარეობს 3000 კმ-ში.

როტას კუნძულს აქვს შერეული ვულკანური და მარჯნული წარმოშობა. საუკუნის დასასრულს მარიანას არქიპელაგი გახდა ესპანეთის სამფლობელო.

1899 წლის 12 თებერვალს ესპანეთმა მარიანას არქიპელაგი მიჰყიდა გერმანიის იმპერიას. 1907 წლიდან როტა იყო გერმანიის ახალი გვინეის ნაწილი, რომელიც ემორჩილებოდა კაროლინის კუნძულების საოლქო ოფიცერს.

მოსახლეობა
2010 წელს როტას მოსახლეობის რაოდენობა შეადგენდა 2527 ადამიანს (მათ შორის დიდი უმრავლესობა — ჩამოროს ხალხის წარმომადგენლებია). ყველაზე დიდი დასახლებული პუნქტია — სოფელი სონგსონგი.

ეკონომიკა
კუნძულზე მოქმედებს ჩრდილოეთ მარიანას კუნძულებზე ყველაზე დიდი — როტას საერთაშორისო აეროპორტი. ვითარდება ტურიზმი.
აგრიხანი

აგრიხანი  — კუნძული მარიანას კუნძულებზე, წყნარ ოკეანეში. ეკუთვნის ჩრდილოეთ მარიანას კუნძულებს და შედის ჩრდილოეთის კუნძულების მუნიციპალიტეტის შემადგენლობაში.

გეოგრაფია
კუნძული აგრიხანი მდებარეობს მარიანას კუნძულების ჩრდილოეთ ნაწილში. გარს ეკვრის წყნარი ოკეანის წყლები. კუნძულიდან 102 კმ-ში ჩრდილო-დასავლეთით მდებარეობს კუნძული ასუნსიონი, 62 კმ-ში სამხრეთით — კუნძული პაგანი. უახლოესი მატერიკი, აზია, მდებარეობს 2600 კმ-ში.

კუნძულ აგრიხანს, როგორც მარიანის არქიპელაგის სხვა კუნძულებს, აქვს ვულკანური წარმოშობა და წარმოადგენს არქიპელაგში ყველაზე დიდ ოვალურ ვულკანურ კონუსს. წაგრძელებულ კალდერას, რომლის სიგანე შეადგენს 1×2 კმ-ს, აქვს ბზარი ჩრდილო-დასავლეთ ნაწილში, საიდანაც ლავა მიედინება ოკეანისკენ და ქმნის ლავის დელტას. კუნძულის პირველი ევროპელი აღმომჩენია ესპანელი, კათოლიკე მისიონერი დიეგო ლუის დე სანვიტორესი , რომელმაც კუნძული აღმოაჩინა 1669 წელს.

კუნძული იყო მარიანის არქიპელაგის მკვიდრი მოსახლეობის ჩამოროელების და ესპანელების წინააღმდეგობის ბოლო ადგილი, რის შედეგადაც ესპანელებმა დაიკავეს არქიპელაგი საუკუნეში. 1810 წელს ამერიკელმა და ჰავაელმა კოლონისტებმა კუნძულზე დააარსეს კოლონია და დაიწყეს ქოქოსის პალმის მოყვანა კოპრის წარმოებისათვის. მაგრამ მალე ესპანურმა ადმინისტრაციამ ისინი კუნძულიდან გააგდო. გერმანელების პერიოდში აგრიხანის კუნძულზე მოსახლეობა აწარმოებდა კოპრას. 1907 წლიდან კუნძული იყო გერმანიის ახალი გვინეის ნაწილი, რომელიც ემორჩილებოდა კაროლინის კუნძულების საოლქო ოფიცერს.

1914 წლის 14 ოქტომბერს მარიანის არქიპელაგი ოკუპირებული იქნა იაპონელების მიერ. 1920 წელს კუნძულებზე დაწესდა ერთა ლიგის მანდატი, რომლის მართვასაც აწარმოებდა იაპონია.

2010 წლისთვის ჩრდილოეთის კუნძულების მუნიციპალიტეტის ყველა კუნძული, მათ შორის კუნძული აგრიხანიც, დაუსახლებელია.
პაგანი (კუნძული)

პაგანი  — კუნძული მარიანას კუნძულებზე, წყნარ ოკეანეში. ეკუთვნის ჩრდილოეთ მარიანას კუნძულებს და შედის ჩრდილოეთის კუნძულების მუნიციპალიტეტის შემადგენლობაში.

გეოგრაფია
კუნძული პაგანი მდებარეობს მარიანას კუნძულების ჩრდილოეთ ნაწილში. გარს ეკვრის წყნარი ოკეანის წყლები. კუნძულიდან 68 კმ-ში ჩრდილოეთით მდებარეობს კუნძული აგრიხანი, 48 კმ-ში სამხრეთით — კუნძული ალამაგანი. უახლოესი მატერიკი, აზია, მდებარეობს 2600 კმ-ში.

კუნძულ პაგანს, როგორც მარიანის არქიპელაგის სხვა კუნძულებს, აქვს ვულკანური წარმოშობა. კუნძულის უმაღლესი წერტილი ზღვის დონიდან — ვულკანი ჩრდილოეთ პაგანი, აღწევს 579 მეტრს. შემდგომში კუნძული შევიდა ესპანეთის მფლობელობაში.

1899 წლის 12 თებერვალს ესპანეთმა მარიანას არქიპელაგი მიჰყიდა გერმანიის იმპერიას. გერმანელი ადმინისტრატორის გეორგ ფრიტცის მიერ კუნძულის გამოკვლევის დროს ნაპოვნი იქნა ძველად ჩამოროელი ხალხის წარმომადგენლების კუნძულზე ყოფნის კვალი, მათ შორის, სასროლი ქვები და კულტივირებული მცენარეები. 1907 წლიდან კუნძული იყო გერმანიის ახალი გვინეის ნაწილი, რომელიც ემორჩილებოდა კაროლინის კუნძულების საოლქო ოფიცერს. გერმანელების პერიოდში აგრიხანის კუნძულზე მოსახლეობა აწარმოებდა კოპრას, მაგრამ 1904, 1905, 1906 და 1907 წლების ტაიფუნების შემდეგ მისი წარმოება დაეცა 50 %-ით.

1914 წლის 14 ოქტომბერს მარიანის არქიპელაგი ოკუპირებული იქნა იაპონელების მიერ. 1920 წელს კუნძულებზე დაწესდა ერთა ლიგის მანდატი, რომლის მართვასაც აწარმოებდა იაპონია. მეორე მსოფლიო ომის წლებში პაგანის კუნძულზე მოქმედებდა იაპონელთა ავანპოსტი.

მოსახლეობა
1981 წელს კუნძულის მთელი მოსახლეობა — 53 ადამიანი, ევაკუირებული იქნა ძლიერი ვულკანური ამოფრქვევის გამო. მას შემდეგ კუნძული დაუსახლებელია.
სათამაშოების ისტორია (ფრენჩაიზი)

სათამაშოების ისტორია — კომპიუტერული ანიმაციის ტექნოლოგიით შექმნილი ფილმების სერია და დისნეის მედია-ფრენჩაიზი. იგი დაიწყო 1995 წლის ფილმით სათამაშოების ისტორია, რომლის შემქმნელი იყო პიქსარი, ხოლო დისტრიბუტორი — .

ფრენჩაიზის მთავარი პერსონაჟები არიან სათამაშოები, რომლებიც ადამიანებისგან ფარულად ცოცხლდებიან და სხვადასხვა თავგადასავალში ამოჰყოფენ თავს. სერიის ორი ფილმის რეჟისორი იყო ჯონ ლასეტერი, მესამე ფილმის — ლი უნკრიხი, ხოლო მეოთხე ფილმის — ჯოშ კული.
ალაის ქედი

ალაის ქედი — ქედი პამირ-ალაის მთათა სისტემაში, ყირგიზეთსა და ნაწილობრივ ტაჯიკეთში. სიმაღლე 5539 მ-მდე (თანდიყოლის პიკი). დასავლეთიდან აღმოსავლეთისაკენ გადაჭიმულია 580 კმ-ზე. სამხრეთით შემოსაზღვრავს ფერღანის ველს. დამახასიათებელია მაღალმთიანი ალპური რელიეფი. აგებულია ქვიშა-თიხოვანი ქანებითა და კრისტალური ფიქლებით. ჩრდილოეთი კალთები დამრეცია და შეიცავს რიგ გასწვრივ ხეობას. სამხრეთი კალთები ციცაბოდ ეშვება ალაის ხეობისკენ. თხემურ ზოლში, განსაკუთრებით დასავლეთ ნაწილში ჭარბობს თოვლი და მყინვარები. გამყინვარების საერთო ფართობია 568 კმ². მთისწინეთში ნახევარუდაბნოს მცენარეულობაა; ფერდობებზე 2000-3000 მ-მდე მშრალი სტეპები და მდელო-სტეპის მცენარეულობაა, უფრო მაღლა ალპური მდელოებია.
ანატაჰანი

ანატაჰანი — კუნძული მარიანას კუნძულებზე, წყნარ ოკეანეში. ეკუთვნის ჩრდილოეთ მარიანას კუნძულებს და შედის ჩრდილოეთის კუნძულების მუნიციპალიტეტის შემადგენლობაში.

გეოგრაფია
ანატაჰანის კუნძული მდებარეობს მარიანას კუნძულების ცენტრალურ ნაწილში. გარს ეკვრის წყნარი ოკეანის წყლები. კუნძულიდან 53 კმ-ში ჩრდილო-აღმოსავლეთით მდებარეობს კუნძული სარიგანი, 53 კმ-ში სამხრეთ-აღმოსავლეთით — კუნძული ფარალიონ-დე-მედინილია. უახლოესი მატერიკი — აზია, მდებარეობს 2700 კმ-ში.

ანატაჰანის კუნძულს, როგორც მარიანის არქიპელაგის სხვა კუნძულებს, აქვს ვულკანური წარმოშობა. 2005 წლის 6 აპრილის ამოფრქვევის დროს ატმოსფეროში გაიფანტა 50 მილიონი კმ³ მტვერი 15 კმ სიმაღლემდე. შემდგომში კუნძული შევიდა ესპანეთის მფლობელობაში.

1899 წლის 12 თებერვალს ესპანეთმა მარიანას არქიპელაგი მიჰყიდა გერმანიის იმპერიას. 1902 წელს, გერმანელი ადმინისტრატორის გეორგ ფრიტცის მიერ კუნძულის გამოკვლევის დროს ნაპოვნი იქნა რამდენიმე ქოხი, რომელიც ეკუთვნოდა კაროლინელებს, რომლებიც ანატაჰანის კუნძულზე აწარმოებდნენ კოპრას; ჩამოროელი ხალხის წარმომადგენლების კუნძულზე ყოფნის კვალი კუნძულზე არ აღმოჩნდა. გერმანელების პერიოდში აგრიხანის კუნძულზე მოსახლეობა აწარმოებდა კოპრას.

დღეისათვის კუნძული დაუსახლებელია.
ალამაგანი

ალამაგანი  — კუნძული მარიანას კუნძულებზე, წყნარ ოკეანეში. ეკუთვნის ჩრდილოეთ მარიანას კუნძულებს და შედის ჩრდილოეთის კუნძულების მუნიციპალიტეტის შემადგენლობაში.

გეოგრაფია
ალამაგანის კუნძული მდებარეობს მარიანას კუნძულების ცენტრალურ ნაწილში. გარს ეკვრის წყნარი ოკეანის წყლები. კუნძულიდან 29 კმ-ში სამხრეთით მდებარეობს კუნძული გუგუანი, 48 კმ-ში ჩრდილოეთით — კუნძული პაგანი. უახლოესი მატერიკი — აზია, მდებარეობს 2600 კმ-ში.

ალამაგანის კუნძულს, როგორც მარიანის არქიპელაგის სხვა კუნძულებს, აქვს ვულკანური წარმოშობა და წარმოადგენს ოვალურ ალამაგანის ვულკანს. ვულკანური კრატერის სიღრმე, რომელიც მდებარეობს ცოტათი აღმოსავლეთით ვულკანის ცენტრიდან, აღწევს 350 მეტრს. შემდგომში რელიგიური მოღვაწე დასახლდა კუნძულზე, კუნძული კი შევიდა ესპანეთის მფლობელობაში.

1899 წლის 12 თებერვალს ესპანეთმა მარიანას არქიპელაგი მიჰყიდა გერმანიის იმპერიას. 1901 წელს, გერმანელი ადმინისტრატორის გეორგ ფრიტცის მიერ კუნძულის გამოკვლევის დროს ნაპოვნი იქნა რამდენიმე არქეოლოგიური ძეგლი, საგნები, რომლებიც ეკუთვნოდა ჩამოროელებს. გერმანელების პერიოდში ალამაგანის კუნძულზე მოსახლეობა აწარმოებდა კოპრას.

2010 წლისთვის ჩრდილოეთის კუნძულების მუნიციპალიტეტის ყველა კუნძული, მათ შორის, ალამაგანის კუნძულიც, დაუსახლებელია.
ასუნსიონი (კუნძული)

ასუნსიონი — კუნძული მარიანას კუნძულებზე, წყნარ ოკეანეში. ეკუთვნის ჩრდილოეთ მარიანას კუნძულებს და შედის ჩრდილოეთის კუნძულების მუნიციპალიტეტის შემადგენლობაში.

გეოგრაფია
კუნძული ასუნსიონი მდებარეობს მარიანას კუნძულების ჩრდილოეთ ნაწილში. გარს ეკვრის წყნარი ოკეანის წყლები. კუნძულიდან 101 კმ-ში სამხრეთ-აღმოსავლეთით მდებარეობს კუნძული აგრიხანი, 37 კმ-ში ჩრდილო-დასავლეთით — კუნძული მაუგი. უახლოესი მატერიკი — აზია, მდებარეობს 2500 კმ-ში.

კუნძულ ასუნსიონს, როგორც მარიანის არქიპელაგის სხვა კუნძულებს, აქვს ვულკანური წარმოშობა. სამხრეთი და დასავლეთი ფერდოები დაფარულია ვულკანური ფერფლით. შემდგომში კუნძული შევიდა ესპანეთის მფლობელობაში.

1899 წლის 12 თებერვალს ესპანეთმა მარიანას არქიპელაგი მიჰყიდა გერმანიის იმპერიას. 1907 წლიდან კუნძული იყო გერმანიის ახალი გვინეის ნაწილი, რომელიც ემორჩილებოდა კაროლინის კუნძულების საოლქო ოფიცერს.

1914 წლის 14 ოქტომბერს მარიანის არქიპელაგი ოკუპირებული იქნა იაპონელების მიერ. 1920 წელს კუნძულებზე დაწესდა ერთა ლიგის მანდატი, რომლის მართვასაც აწარმოებდა იაპონია.

1980 წელს კუნძული ასუნსიონი გამოცხადდა ნაკრძალად.

მოსახლეობა
დღეისათვის კუნძული ასუნსიონი დაუსახლებელია. იგი დასახლებული იყო 1695 წლამდე, როდესაც ყველა მოსახლე გადაასახლეს ჯერ კუნძულ საიპანზე, ხოლო შემდეგ, 1698 წელს, კუნძულ გუამზე.
დოლფ ლუნდგრენი

დოლფ ლუნდგრენი (ნამდვილი სახელი ჰანს ლუნდგრენი; დ. 3 ნოემბერი 1957) — შვედი მსახიობი, რეჟისორი და აღმოსავლური ორთაბრძოლების ოსტატი. მისი სახელი ასოცირდება მოქმედებითი ჟანრის ფილმების მსახიობების თაობასთან, რომელშიც შედიან სილვესტერ სტალონე, ჩაკ ნორისი, არნოლდ შვარცენეგერი, ბრიუს უილისი, სტივენ სიგალი და ჟან-კლოდ ვან დამი.

ცნობილია კინოფილმებში შესრულებული სხვადასხვა როლით, რომელთა შორის აღსანიშნავია ჰი-მენი (სამყაროს მბრძანებლები, მოკრივე ივან დრაგო (როკი ) და ფრენკ კესტლი (დამსჯელი).
ნეფერკასოკარი

ნეფერკასოკარი — ეგვიპტის სავარაუდო ფარაონი დინასტიიდან.

ნეფერკასორი ატარებდა მემფისის მიცვალებულთა ღმერთ-მფარველის ზედმეტსახელს,. „მშვენიერი სოკარის ორეული.“ ეს სახელი ადასტურებს თქმულებას, რომ ფარაონები პირველი ორი დინასტიის, იყვნენ უკვე ტინის მკვიდრები და ერქვათ ტინიტანები, მაგრამ უკვე ცხოვრობდნენ მემფისში. ტურინის პაპირუსის თანახმად, იგი მართავდა 8 წელი 3 თვე და 4 დღე. შესაძლოა იგი იყოს ასევე მანეთონის მიერ მოხსენიებული სესოხრისი, რომელიც ქვეყანას მართავდა 48 წელი.
ჰუჯეფა I

ჰუჯეფა — ძველი ეგვიპტის მეორე დინასტიის ფარაონის ფსევდონიმი ან კარტუშის სახელი.

მისი მეფობის ზუსტი ხანგრძლივობა უცნობია. ტურინის პაპირუსის მიხედვით იგი 11 წელი მართავდა ქვეყანას. ძველი ბერძენი ისტორიკოსი მანეთონი ვარაუდობდა, რომ იგი ქვეყანას მართავდა 48 წელი. ეგვიპტოლოგები ორივე ცნობას გადაჭარბებულად მიიჩნევენ და თვლიან, რომ ჰუჯეფა ფარაონი იყო მაქსიმუმ 2 წლის განმავლობაში.

სახელი ჰუჯეფა მოიხსენიება საქარისა და ტურინის სიებში. ორივე სია ჰუჯეფას წინამორბედად ნეფერკასოკარს, ხოლო მემკვიდრედ – ხასეხემუის თვლის.
აგიხანი

აგიხანი  — დაუსახლებელი კუნძული მარიანას კუნძულებზე, წყნარ ოკეანეში. ეკუთვნის ჩრდილოეთ მარიანას კუნძულებს და შედის ტინიანის მუნიციპალიტეტის შემადგენლობაში.

გეოგრაფია
კუნძული აგიხანი მდებარეობს მარიანას კუნძულების სამხრეთ ნაწილში. გარს ეკვრის წყნარი ოკეანის წყლები. კუნძულიდან 8 კმ-ში ჩრდილო-აღმოსავლეთით მდებარეობს კუნძული ტინიანი. უახლოესი მატერიკი — აზია, მდებარეობს 3000 კმ-ში.

კუნძულ აგიხანს, როგორც მარიანის კუნძულების სხვა კუნძულებს, აქვს ვულკანური წარმოშობა. კუნძულის სიგრძე შეადგენს დაახლოებით 4 კმ-ს, სიგანე — 1 კმ-ს. 1907 წლიდან კუნძული იყო გერმანიის ახალი გვინეის ნაწილი, რომელიც ემორჩილებოდა კაროლინის კუნძულების საოლქო ოფიცერს.

მოსახლეობა
2010 წლისთვის ჩრდილოეთის კუნძულების მუნიციპალიტეტის ყველა კუნძული, მათ შორის, აგიხანის კუნძულიც, დაუსახლებელია..
ჰოულენდი

ჰოულენდი  — არაინკორპორირებული არაორგანიზებული სტატუსის მქონე ამერიკის შეერთებული შტატების დაუსახლებელი ტერიტორია (ანუ, ფორმალურად არ შედის აშშ-ის შემადგენლობაში, მაგრამ მისი სამფლობელოა) წყნარი ოკეანის ცენტრალურ ნაწილში.

კუნძული აღმოაჩინეს საუკუნის დასაწყისში. 1857 წლიდან ოფიციალურად ეკუთვნის აშშ-ს. კუნძულის საერთო ფართობია — 1,62 კმ².

გეოგრაფია
კუნძულს აქვს წაგრძელებული ფორმა და გარშემორტყმულია მარჯნის რიფით. მისი სიგრძეა 2,5 კმ, ხოლო სიგანე არაუმეტესი 0,8 კმ. სანაპირო ზოლის სიგრძე — 6,4 კმ. ზღვის დონიდან ყველაზე მაქსიმალური სიმაღლე — 3 მეტრი. კუნძულზე დგას შუქურა ერჰარტი.

ზოგჯერ 70 კმ-ით სამხრეთით მდებარე კუნძულ ბეიკერთან ერთად შეჰყავთ ფენიქსის კუნძულების შემადგენლობაში.

მცენარეულობა და ცხოველთა სამყარო
კუნძული მთლიანად დაფარულია ბალახით და დაბალი სიმაღლის ბუჩქებით. კუნძულის ცენტრში იზრდებიან დაბალი სიმაღლის ხეები.

ისტორია
კუნძული ჰოულენდი აღმოაჩინეს 1842 წელს ამერიკულმა ვეშაპის დამჭერებმა და მას სახელი ერთ-ერთი მათგანის პატივსაცემად დაარქვეს. შეიყვანეს ჰავაის კუნძულების შემადგენლობაში, მაგრამ 1936 წელს გადავიდა აშშ-ის შინაგან საქმეთა სამინისტროს იურისდიქციაში. ჰოულენდი — ეგრეთ წოდებული აშშ-ის არაინკორპორირებული არაორგანიზებული ტერიტორიაა (იურიდიულად არ ითვლება აშშ-ის ტერიტორიის ნაწილად). დღეისათვის აშშ-ის შინაგან საქმეთა სამინისტრო აკვირდება კუნძულს გარეული ბუნების გადარჩენის ეროვნული პროგრამის ფორმატში.

ამ კუნძულს უკავშირდება ლეგენდარული ამერიკელი მფრინავი ქალის ამელია ერჰარტის გაქრობა. პრეზიდენტ ფრანკლინ დელანო რუზველტის განკარგულებით ჰოულენდზე სპეციალურად ერჰარტის გადაფრენისთვის აშენდა ასაფრენ-დასაჯდომი ზოლი.

მოსახლეობა
კუნძულზე მუდმივი მოსახლეობა არ არსებობს. ყოველწლიურად აქ მოდიან აშშ-ის შინაგან საქმეთა სამინისტროს და სანაპირო დაცვის წარმომადგენლები. კუნძულზე შესვლა დაშვებულია მხოლოდ სპეციალური ნებართვით და ძირითადად მეცნიერებისათვის.
ჯერვისი

ჯერვისი  — არაინკორპორირებული არაორგანიზებული სტატუსის მქონე ამერიკის შეერთებული შტატების დაუსახლებელი ტერიტორია (ანუ, ფორმალურად არ შედის აშშ-ის შემადგენლობაში, მაგრამ მისი სამფლობელოა) წყნარი ოკეანის ცენტრალურ ნაწილში.

გეოგრაფია
კუნძული მდებარეობს 2200 კმ-ში სამხრეთით ჰავაის კუნძულებიდან და 375 კმ-ში სამხრეთ-დასავლეთით შობის კუნძულიდან, რომელიც შედის კირიბატის შემადგენლობაში. მიეკუთვნება ლაინის კუნძულებს.

კუნძულის ფართობია — 4,45 კმ². ჯერვისი — ქვიშოვანი მარჯნის კუნძული. სანაპირო ზოლის სიგრძე 8 კმ-ია. მაქსიმალური სიმაღლე ზღვის დონიდან შეადგენს 7 მეტრს. ბუნებრივი წყლის წყაროები არ არსებობს. იზრდება: დაბალი ბუჩქები, იშვიათი ბალახოვანი საფარი. ბუდობენ სხვადასხვა სახეობის ზღვის ფრინველები.

ისტორია
კუნძული აღმოაჩინეს ინგლისელებმა 1821 წელს, 1858 წელს შეიერთა აშშ-მა.

მოსახლეობა
კუნძულზე მუდმივი მოსახლეობა არ არსებობს. კუნძულზე მდებარეობს მიტოვებული სოფელი მილერსვილი. ყოველწლიურად აქ მოდიან აშშ-ის სანაპირო დაცვის წარმომადგენლები. კუნძულზე შესვლა დაშვებულია მხოლოდ სპეციალური ნებართვით და ძირითადად მეცნიერებისათვის

ეკონომიკა
ეკონომიკური საქმიანობა არ არსებობს. არსებობს გარე ღუზიანი გასაჩერებელი ადგილები ზღვის გემებისათვის, ასევე ორი ადგილი დიდი ნავების გასაჩერებლად.